recursal/SuperWikiNEXT-32B huggingface dataset:
ניקולאי רימסקי-קורסקוב, מלחין היצירה.
**פתיחה לחג הפסחא הרוסי** (ברוסית: **Светлый праздник)**, אופ. 36, היא יצירה שנכתבה על ידי המלחין הרוסי ניקולאי רימסקי-קורסקוב בין אוגוסט 1887 לאפריל 1888. היצירה הוקדשה לזכרם של מודסט מוסורגסקי ואלכסנדר בורודין, שני חברי החמישה. זוהי האחרונה מבין מה שרבים מכנים את כשלושת היצירות התזמורתיות הטובות ביותר שלו. קדמו ליצירה זו להן קפריצ'יו ספרדי ושחרזאדה. הבכורה התקיימה בקונצרט סימפוני רוסי בסנקט פטרבורג ב-15 בדצמבר 1888.

רקע
---

הלחנים בפתיחה הם ברובם מהליטורגיה הרוסית-אורתודוקסית, המבוססת על אוסף של מזמורים ליטורגיים רוסים-אורתודוקסיים ישנים הנקראים **Obikhod**.

רימסקי-קורסקוב אמר באוטוביוגרפיה שלו שהוא להוט לשחזר את "הצד האגדי והאלילי של החג, המעבר מהערב הקודר והמסתורי של עצב לשמחה דתית-פאגנית חסרת מעצורים בבוקר יום ראשון של חג הפסחא".

רימסקי-קורסקוב תמיד התעניין בנושאים ליטורגיים במוזיקה, למרות שהוא עצמו לא היה מאמין.

המוזיקולוג האמריקני מילוש ולימירוביץ' מסביר, "ה-**Obikhod** היה כמו ה- Liber usualis של הרוסים. ב-1848 הוא הפך להיות חובה עבור כל הכנסיות ברוסיה." כך נקשר ה-**Obikhod** ללאומניות ברוסיה. המנגינות שבחר רימסקי-קורסקוב מה-**Obikhod** יישאו משקל לאומני ודתי מסוים, והרוסים יכירו אותם לחלוטין. היצירה פנתה גם לרגשות הרוסים בגלל הביטוי שלה לחג הפסחא, נקודת השיא של השנה.

פרופסור רוברט גרינברג מתאר את הפתיחה לחג הפסחא הרוסי כ"סיפור עלילתי של יום פסחא רוסי מבוקר ועד רדת החשכה". ברוסית, חג הפסחא מכונה "החג הבהיר".

תזמור
-----

הפתיחה מנוגנת לתזמורת רומנטית בגודל של אותה תקופה, המורכב מ-3 חלילים, 2 אבובים, 2 קלרינטים, 2 בסונים, 4 קרנות יער שתי חצוצרות, 3 טרומבונים, טובה, טימפני, גלוקנשפיל, משולש, מצלתיים, מערכת תופים, גונג, נבל וכלי קשת.

מבנה
----

פתיחה לחג הפסחא הרוסי, היצירה המלאה בביצוע התזמורת הלאומית הצ'כית.
היצירה היא בעיקר בצורת אלגרו סואנטה, עם הקדמה ארוכה בהתחלה. לאורך כל היצירה, ישנם מספר קטעי סולו בולטים, הכוללים כינור, צ'לו, טרומבון, קלרינט וחליל.

קטע הפתיחה כתוב במקצב שתי חמישיות, והיא אחת היצירות היותר מפורסמות לתזמורת בנגינה במקצב חמישיות. החלק האחרון של היצירה כולל מקצב של 2 חלקי אחד, תוך שימוש מדי פעם במקצב 3 חלקי 1, והיא אחת היצירות התזמורתיות המעטות שבהן משתמשים באחת מחתימות הזמן הללו.

היצירה אורכת כ-14 דקות.

קישורים חיצוניים
----------------

קישור לאתר בו מופיע קטע שמע של היצירה ומידע.

הערות שוליים
------------

1. ↑  מידע על היצירה
2. ↑  מידע נוסף על היצירה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007576676205171
* BnF: cb139179235 (data)
* LCCN: n81048114
* MusicBrainz work: 840155b0-c12d-365c-bd5f-029136aa816e
* VIAF: 184128868
* WorldCat (עם VIAF): 184128868

 |
פירוש נוסף ערך זה עוסק בנוהל המופעל בארצות הברית על ידי הנשיא. אם התכוונתם לנוהל היסטורי בו ראש המדינה מעניק חנינה, ראו חנינה.

בחוק הפדרלי של ארצות הברית, סמכות החנינה על פשעים פדרליים ניתנת לנשיא ארצות הברית לפי פרק 2 לחוקת ארצות הברית, הקובעת כי לנשיא "תהיה סמכות לתת חנינות וחנינות על עבירות נגד ברית המדינות, למעט במקרים של הדחה". בית המשפט העליון של ארצות הברית פירש את לשון החוק ככוללת את הסמכות להעניק חנינה, חנינה מותנית, חילופי גזר דין, חילופי גזר דין מותנים, הפסקות קנסות וחילוט, פטור וחנינה.

כל בקשות החנינה הפדרליות מופנות לנשיא, המעניק או שולל את הבקשה. בדרך כלל, בקשות החנינה מופנות להמלצה לא מחייבת לפרקליט משרד החנינות, נושא משרה במשרד המשפטים של ארצות הברית. אחוז החנינות והאחוזים המוענקים משתנה מנשיא לנשיא; עם זאת, פחות חנינות ניתנו מאז מלחמת העולם השנייה.

כוח החנינה שנוי במחלוקת מאז חוקק בחוקת ארצות הברית. אחת החנינות הידועות והשנויות במחלוקת היא זו שהעניק ג'רלד פורד לקודמו ריצ'רד ניקסון שהתפטר בעקבות פרשת ווטרגייט. חנינה נוספת שספגה ביקורת, היא זו של מארק ריץ' (שנחשב פושע נמלט), שניתנה בסוף כהונתו של ביל קלינטון ואף הובילה לחקירה בידי ג'יימס קומי.

בעקבות מלחמות הוענקו חנינות מרובות. בשנת 1977 ביומו השני בתפקיד העניק הנשיא ג'ימי קרטר חנינה גורפת לכל משתמטי הגיוס ממלחמת וייטנאם בהתאם להבטחתו במסע הבחירות. קודמו ג'רלד פורד העניק חנינה מותנית למשתמטי מלחמת וייטנאם שדרשה מהם להשלים את יתרת השירות הצבאי בשירות אזרחי.

אחת הסוגיות שלא הובהרו היא האם נשיא יכול לחון את עצמו. נאמר בחוקה כי אינו יכול לבטל הדחה, אולם לא ברור מה מעמד הפשעים לאחר סיום תפקידו. בתקופת ניקסון הנושא עלה ומשרד המשפטים סבר כי הנשיא אינו יכול לחון עצמו כי אין אדם דן את עצמו; אולם מאידך הציע דרך שהנשיא יוכל לקבל חנינה: הוא יכריז על נבצרות על פי התיקון העשרים וחמישה לחוקה, סגן הנשיא יהיה הנשיא בפועל ואז הסגן יחון אותו ולאחר מכן הנשיא יחזור לתפקידו.

בחוקי המדינה
------------

סמכות החנינה של הנשיא משתרעת רק על עבירות על החוק הפדרלי. עם זאת, למושלים של רוב ה-50 המדינות יש את הסמכות להעניק חנינה או ארכה על עבירות על פי החוק הפלילי של המדינה. במדינות אחרות, כוח זה מוענק לסוכנות או למועצה ממונה, או למועצה ולמושל בהסדר משולב כלשהו.

לפחות שלוש פעמים, מושלי מדינה - ג'ורג' ראיין מאילינוי ב -2003, טוני אנייה מניו מקסיקו ב -1986 ומרטין או'מלי ממרילנד ב -2014 - המירו את עונשם של כל הנידונים למוות במדינתם למאסר עולם לפני עזיבתם את המשרד.

חנינת תרנגול ההודו
------------------

 ערך מורחב – **חנינת תרנגול הודו**  

חנינה זו, מבוצעת בדרך כלל סמוך לחג ההודיה שבמסגרתה מעניק הנשיא "חנינה" לתרנגול הודו.

קישורים חיצוניים
----------------

ויקישיתוף מדיה וקבצים בנושא **חנינה נשיאותית בארצות הברית** בוויקישיתוף

הערות שוליים
------------

1. ↑  Presidential or Legislative Pardon of the President
**אק קויונלו** (טורקמנית: **Akgoýunly**, אזרית: **Ağqoyunlu**,טורקית: **Akkoyunlu**, פרסית וטורקית עות'מאנית: **آق قوینلو**, מילולית "בעלי הכבשה הלבנה") הייתה פדרציה של שבטי אוע'וז ששלטה בין השנים 1378–1508 באזרבייג'ן, ארמניה, מזרח טורקיה צפון עיראק ואיראן של ימינו.

היסטוריה
--------

אק קויונלו השתייכו לשבט האוע'וזי ביאנדור (בגנדור) וייחסו עצמם לאב הקדמון המיתולוגי אוע'וז ח'אן. לפי מקורות ביזנטיים, כבר בשנת 1340 הייתה נוכחות של אק קויונלו באנטוליה. המדינה הראשונה של אק קויונלו, אשר שכנה באזור דיארבקיר, הוקמה בשנת 1402, בשטח שהוענק לאק קויונלו בידי טימור לנג. התפשטותם של האק קויונלו נמנעה בגלל עוצמתה של פדרציית השבטים היריבה קארה קויונלו (בעלי הכבשה השחורה). בשנת 1467, בהנהגת אוזון חסן (חסן הגבוה), שנחשב לגדול מנהיגיהם, הצליחו לגבור על שבט הקארה קויונלו, שהונהגו בידי ג'האן שאה. בנוסף על כך גבר אוזון חסן על המנהיג הטימורי אבו סעיד. 

אק קויונלו התפשטו על חשבון הטימורים לאזור בגדאד, חופי המפרץ הפרסי. בנוסף, הם התפשטו לאיראן עד מזרח ח'וראסאן. התפשטות העות'מאנים ממערב הביאה את אק קויונלו לחתום ברית עם אויביהם הקרמאנים ממרכז אנטוליה. בשנת 1463 ביקש אוזון חסן את עזרתה של ונציה, יריבתם של העות'מאנים, אולם העזרה הוונציאנית לא יצאה לפועל. בשנת 1473 הובסו האק קויונלו על ידי העות'מאנים בטרג'אן, אבל המשיכו להתקיים.

בתקופת שלטונו של יאקוב (1478-1490) המשיכו בני אק קויונלו להתקיים, אולם מאבקים פנימיים גרמו להתפוררותם. בנוסף על כך היה איום מבחוץ. הספווים השיעים נלחמו נגד אק קויונלו, שהיו ברובם סונים. בקרב נחיצ'יבאן הובסו האק קויונלו בהנהגת אלואנד בידי הספווים בהנהגתו של שאה אסמאעיל הראשון. כך הקיץ הקץ על מדינת אק קויונלו האוטונומית שישבה במרדין. מנהיג האק קויונלו האחרון, מוראד, הובס גם הוא בידי הספווים, אך הצליח לזמן קצר, בשנת 1508, להקים מדינה בבגדאד. לבסוף נאלץ לסגת לדיארבאקר, וכך בא הסוף על שלטונם של האק קויונלו.

קישורים חיצוניים
----------------

ויקישיתוף מדיה וקבצים בנושא **אק קויונלו** בוויקישיתוף
* אק קויונלו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292901005171
* LCCN: sh85003037
* TDVİA: akkoyunlular

 |
המונח "ס"מ" מפנה לכאן. לערך העוסק בהתגלמות דמונולוגית, ראו סמאל.
אורכים שונים ביחס לספקטרום האלקטרומגנטי. גלי קרינת מיקרו הם בעלי אורך גל הנע בין 1 מילימטר עד 1 מטר, ותדירות של 300 מגה-הרץ עד 300 גיגה-הרץ.
מעגל משולב ורכיביו בגודל של כסנטימטר אחד. מהגורמים העיקריים למיזעור באלקטרוניקה ועוד
**סנטימטר** (בקיצור **ס"מ**) הוא יחידת אורך בשיטה המטרית, אשר שווה למאית מטר – "סנטי" היא הקידומת ביחידות SI של גורם ה-1100.

הסנטימטר הוא יחידת האורך הבסיסית במערכת סנטימטר-גרם-שנייה (יחידות CGS), שהשימוש בהם אינו נפוץ.

סנטימטר הוא בערך הרוחב של ציפורן של אדם בוגר ממוצע.

השוואה ליחידות מידה אחרות
-------------------------

1 סנטימטר = 10 מילימטרים = 0.01 מטר ≈ 0.3937 אינץ'

כמו כן, סנטימטר מעוקב אחד שווה למיליליטר אחד.

שימושים נוספים
--------------

בנוסף לשימוש של הסנטימטר במדידת האורך, הסנטימטר משמש:

* לדיווח על כמות גשמים, כפי שנמדדה על ידי מד גשם
* במערכת CGS, הסנטימטר משמש למדידת קיבול; 1 סנטימטר של קיבול = ‎1.113×1012‎ פאראד
* במפות, סנטימטרים משמשים כדי להפוך המרות בקנה מידת המפה בקנה מידה של עולם אמיתי (קילומטר)

סימני יוניקוד
-------------

לצורך התאימות עם סינית, יפנית וקוריאנית (CJK), יש ליחידות הנגזרות מהסנטימטר סימני יוניקוד:

* ㎝ (סנטימטר) - קוד 339D
* ㎠ (סנטימטר מרובע) - קוד 33A0
* ㎤ (סנטימטר מעוקב) - קוד 33A4

הסימנים הללו משמשים בעיקר עם גופני CJK ברחבי מזרח אסיה, מפני שכל אחד מהם שווה בגודלו לסימניה סינית (hanzi) אחת.

ראו גם
------

* סנטימטר מרובע
* סנטימטר מעוקב

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סנטימטר** |
| ויקישיתוף תמונות ומדיה בוויקישיתוף: **סנטימטר** |

* סנטימטר, באתר אנציקלופדיה בריטניקה (באנגלית)

הערות שוליים
------------

1. ↑  תאימות ל-CJK, מתוך גרסה 10.0 לתקן יוניקוד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564113605171
* LCCN: sh2008006746

 |
**קרב צ'אלר'אן** (בגאורגית: **ჩალაღანის ბრძოლა**, צ'אלאר'אניס בּרדזוֹלַה) היה קרב שהתקיים בדצמבר 1412, בין הטורקמנים של קארה קויונלו לבין בעלות הברית, הממלכה הגאורגית המאוחדת ושירוואן ליד צ'אלר'אן (כיום Chalagan-Gyuney באזרבייג'ן), והסתיים בניצחונם של השבטים הטורקמנים.

רקע
---

עם נפילת האימפריה המונגולית של טימור לנג, מיד לאחר מותו של מנהיגם בשנת 1405, התחוללו התנגשויות בין שבטים שונים באזרבייג'ן. 

בשנת 1406 השתלטה הפדרציה השיבטית של הטורקמנים מקארה קויונלו, בראשות קארה יוסוף על דרום אזרבייג'ן ופתח במתקפה כנגד השירוואנשאח, איברהים הראשון (1382-1417), שעמד בראש המאבק כנגד הטימורידים בצפון אזרבייג'ן. בעל הברית הקודם של שירוואן, שליט קרבאך, יאר אחמד קאראמנלו, צידד בקארה יוסוף, כאשר איברהים הראשון הצטרף לשליט שאקי (Şəki) סידי אחמד אורלט, ולמלך הגאורגי קונסטנטין הראשון, שצעד יחד עמם עם 20,00 פרשים גאורגים במטרה לתמוך בשירוואנשאח.

הקרב
----

הקרב הראשי התקיים בדצמבר 1412, ליד הכפר צ'אלר'אן, והסתיים בתבוסה מוחצת של בעלות הברית, וקונסטנטין, אחיו, השירוואנשאח ו-300 קצינים גאורגיים נשבו ולאחר מכן הוצאו להורג. 

עקב ניצחונו בקרב צ'אלר'אן ביסס קארה יוסוף את גבולותיו מפני איומים מצפון והתמקד משלב זה בכיבוש בגדאד.

הערות שוליים
------------

1. 1 2 3 4  **קארה קויונלו** (Garagoýunly, قراقویونلو) נקראים גם "טורקמני הכבשה השחורה" - הייתה פדרציה שבטית טורקמנית ששלטו בארמניה, אזרבייג'ן, עבר הקווקז ועיראק בשנים 1375 עד 1468
2. 1 2  **שירוואן** (شروان,Şirvan) - מחוז היסטורי באזרבייג'ן שבראשה עמדה שושלת פרסית בשם שושלת פרסיאנידים, שהיו ממוצא ערבי, ונקראו בתואר השלטוני האסלאמי מימי הביניים **שירוואנשאח**
3. ↑  השם המלא: אבו נאסר קארה יוסוף נויאן איבן מוחמד והוא שלט בשנים 1388 לערך-1399/1400 ושוב 1405/6-1420/1
4. ↑  **דרום אזרבייג'ן** או **אזרבייג'ן הפרסית** - מחוז בצפון -מזרח איראן שהיסטורית שכנה בה ממלכה אזרבייג'נית קדומה
5. ↑  **שירוואנשאח** (شروان شاه) - תואר שלטוני אסלאמי מימי הביניים של השושלת הפרסית, שושלת פרסיאנידים, שהיו ממוצא ערבי
**פרידריך דיקל** (בגרמנית: **Friedrich Dickel**;‏ 9 בדצמבר 1913 – 22 באוקטובר 1993) היה מדינאי ואיש כוחות הביטחון מזרח גרמני. כיהן כשר לביטחון הפנים בממשלת הרפובליקה הדמוקרטית הגרמנית (DDR) משנת 1963 עד שנת 1989.

ביוגרפיה
--------

דיקל נולד בעיר וופרטל. מגיל 15 החל לעבוד כפועל במפעל לייצור פלדה. בשנת 1928 הצטרף לארגון הנוער הקומוניסטי של גרמניה (Kommunistischer Jugendverband Deutschlands, KJVD), ובשנת 1931 הצטרף למפלגה הקומוניסטית של גרמניה.

בשנת 1933, לאחר עליית הנאצים לשלטון בגרמניה, עבר לפעול במחתרת. בשנת 1935 נעצר הוחזק בכלא במשך 3 חודשים ולאחר מכן שוחרר, כי החוקרים לא הצליחו לעלות על פעולתו המחתרתית. לאחר השחרור ברח מגרמניה לצרפת.
בשנת 1936, עם פרוץ מלחמת האזרחים בספרד נסע לשם והצטרף אל שורות  הבריגדה ה-11. השתתף בקרב להגנת מדריד. בשנת 1937 עבר מספרד לברית המועצות. הוא גויס לשורות המודיעין הצבאי והוכשר כסוכן. במסווה של פליט גרמני פעל בפינלנד ולאחר מכן במנצ'וריה ובשטחי סין האחרים, שהו תחת שליטת יפן הקיסרית. בשנת 1943 נעצר בשנחאי על ידי משטרת הכוחות הכיבוש היפנים, נשפט ונידון למאסר. שוחרר באוגוסט 1945 לפי דרישת הסובייטים (לאחר כניעת יפן).

בשנת 1946 שב לגרמניה והתיישב בשטח הכיבוש הסובייטי בגרמניה. באותה שנה הצטרף למפלגת האיחוד הסוציאליסטי של גרמניה. דיקל התגייס למשטרת העם ושירת במטה המשטרה בעיר לייפציג. בהמשך עבר לברלין, שם מונה לקצין פוליטי ראשי של משטרת ברלין. בשנת 1952 הועלה לדרגת גנרל מאיור.

בשנת 1956 עבר דיקל לצבא העם הלאומי, שזה עתה קם. בשנת 1957 נסע למוסקבה, שם למד במשך שנתיים באקדמיה צבאית. לאחר שובו – מונה לסגן שר ההגנה ולקצין קישור למפקדת כוחות הכיבוש הסובייטים בגרמניה.

בשנת 1963, ביקש שר לביטחון הפנים של גרמניה, קרל מרון, לעזוב את תפקידו מסיבות בריאותיות. בקשתו אושרה על ידי הוועד הפועל של המפלגה. פרידריך דיקל מונה במקומו. בעקבות המינוי הועלה דיקל לדרגת לוטננט גנרל. דיקל ניהל את משרד לביטחון הפנים (וגם את משטרת העם) במשך 26 שנם. במקביל לתפקיד זה היה דיקל גם חבר בפוליטבירו המזרח-גרמני וגם ציר בפרלמנט המזרח גרמני.

בשנת 1989, בעקבות מחאה ציבורית, הוא התפטר יחד עם שאר חברי הפוליטבירו. לאחר איחוד גרמניה ב-1990 לא הועמד דיקל לדין, כמו חלק ניכר משאר חברי הפוליטביורו, כמו וילי שטוף, אריך מילקה והיינץ קסלר. הוא חי בביתו בברלין, שם מת באוקטובר 1993.

קישורים חיצוניים
----------------

ויקישיתוף מדיה וקבצים בנושא **פרידריך דיקל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 107435829
* ISNI: 0000 0000 8101 9432
* LCCN: n91004288
* NTA: 173142885
* VIAF: 22657465
* WorldCat: lccn-n91004288

 |
**SpaceX Crew-5** היא המשימה המבצעית השנייה של החללית קרו דרגון אנדורנס מתוצרת SpaceX כחלק מהתוכנית המאוישת המסחרית של נאס"א. המשימה שוגרה ב-5 באוקטובר 2022 על גבי משגר הפאלקון 9 מכן שיגור 39A שבמרכז החלל קנדי.

צוות החללית הצטרף למשלחת מס' 68 לתחנת החלל הבין-לאומית בפיקוד סמנתה כריסטופורטי.

צוות
----

* ארצות הבריתארצות הברית ניקול אונאפו מאן - מפקדת צוות
* ארצות הבריתארצות הברית ג'וש קסדה - טייס
* יפןיפן קואיצ'י וקאטה - מומחה משימה
* רוסיהרוסיה אנה קיקינה - מומחה משימה

### צוות גיבוי

* רוסיהרוסיה אנדריי פדייב

אנה קיקינה נכללה בצוות בעקבות חתימה הסכם נאס"א/רוסקוסמוס על שליחה הדדית של אנשיהם לחלל.

משימה
-----

המועד המקורי היה 3 באוקטובר שנדחה עקב תנאי מזג אוויר. ב-5 באוקטובר 2022, חללית קרו דרגון אנדורנס ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1077.1) נחת בחזרה על פלטפורמה צפה באוקיינוס האטלנטי. כ-29 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 68 לתחנת החלל הבין-לאומית בפיקוד סמנתה כריסטופורטי ובהמשך של סרגיי פרוקופיב ולאחר סיום פעילותה היו חלק של משלחת מס' 69 בפיקוד סרגיי פרוקופיב.

לאחר השלמת התוכנית החלו הכנות לניתוק החללית מתחנת החלל. 

עקב תנאיי מזג אוויר באזור הנחיתה חזרה של חללית נדחתה למספר ימים. ב-12 במרץ 2023, בתום כחצי שנה, חללית קרו דרגון אנדורנס חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.

קישורים חיצוניים
----------------

ויקישיתוף מדיה וקבצים בנושא **SpaceX Crew-5** בוויקישיתוף
* התוכנית המאוישת המסחרית, באתר הרשמי של נאס"א
* המשימה באתר נאס"א
* תיאור המשימה

הערות שוליים
------------
אוקולוס של הפנתאון ברומא, צוהר פתוח.
סקיילייט ברוטונדה של מרכז התרבות בנקו דו ברזיל בריו דה ז'ניירו.
סקיילייט בקמרון בקפלה של השוטר של קתדרלת בורגוס, צוהר סגור מזוגג מהמאה ה-15.
**חלון תקרה** המוכר גם בשם **סקיילייט** (באנגלית: **Skylight**) ומכונה לפעמים גם **חלון גג** הוא מבנה או חלון המאפשרים מעבר אור, ועשוי בדרך כלל מזכוכית שקופה או שקופה למחצה, המהווה את כל חלל הגג של בניין או חלק ממנו לצורכי תאורת יום ואוורור.

היסטוריה
--------

חלונות תקרה פתוחים שימשו באדריכלות הרומית העתיקה, דוגמת האוקולוס של הפנתיאון. חלונות גג 'סגורים' מזוגגים היו בשימוש מאז שהמהפכה התעשייתית התקדמה בייצור זכוכית באופן תעשייתי. מאז אמצע המאה ה-20 ייצור המוני הביא את צוהר הגג לשימושים והקשרים רבים. חיסכון באנרגיה גרם למוטיבציה חדשה, חדשנות עיצובית, אפשרויות שידור ומערכות דירוג יעילות עבור חלונות גג.

לפני המהפכה התעשייתית, היו אלו ספרד וצרפת שהחזיקו כנראה בטכנולוגיה המובילה בזכוכית אדריכלית (אנ'). אחת הצורות המוקדמות ביותר של חלון תקרה מזוגג ניתן לראות בקתדרלת בורגוס בקפלת השוטר. ניתן לראות צורה מוקדמת אחרת של חלון תקרה מזוגג בארמון ורסאי בגלריית באטיילס (אנ'), שנוספה לארמון הקיים על ידי לואי פיליפ בשנת 1830. צורה נוספת המציגה טכנולוגיית סקיילייט מוקדמת היא Halle aux blés בפריז שנבנתה בשנים 1763–1767. צורה זו של תאורה עיליה טבעית אפשרה הארה בעוד קישוטים ועיטורים יכולחם לכסות את כל הקירות הפנימיים, וזו גם האפשרות שהכי פחות יכול להיחסם על ידי מבנים אחרים בסביבה. משמעות הדבר היא שסקיילייט כפי שאנו מכירים אותה, בצורות רבות כיום, הייתה כנראה חלוצית בצרפת בתחילת המאה ה-18 או סוף המאה ה-17. על פי זכוכית אדריכלית, חלונות הגג הפונקציונליים המוקדמים ביותר נוצרו על ידי יציקת זכוכית, זכוכית כתר (חלון), גיליון ניפוח גלילי ויריעת גליל מצוירת במכונה, או תהליך Fourcault.

תיאור
-----

סוגי סקיילייט כוללים חלונות גג, חלונות גג ליחידה, התקני תאורת יום צינוריים (TDDs), זיגוג משופע וצוהר מותאמים אישית. השימושים כוללים:

* אלמנטי תאורת יום המאפשרים אור שמש ישיר ו/או עקיף, באמצעות תאורה עליונה.
* מתן חיבור ויזואלי לסביבה החיצונית לדיירי הפנים.
* בניין בר קיימא - חימום שמש פסיבי, ועם יחידות הפעלה; אוורור לקירור פסיבי וחילופי אוויר צח.

ראו גם
------

* לבנת זכוכית
* פנס גג
* זיהום אור

קישורים חיצוניים
----------------

ויקישיתוף מדיה וקבצים בנושא **חלון תקרה** בוויקישיתוף
* חלון תקרה, באתר אנציקלופדיה בריטניקה (באנגלית)

הערות שוליים
------------

1. ↑  Skylight at the Encyclopædia Britannica
2. ↑  "HOW MUCH DOES SKYLIGHT INSTALLATION COST?". VERTEC ROOFING. 2020-04-18. Retrieved 2021-07-12.
3. ↑  Sunlighting as Forgiver for Architecture, Lam

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548637905171
* BnF: cb14634582w (data)
* GND: 4042944-1
* LCCN: sh85123265

 |
**אנג'לה ריינר** (באנגלית: **Angela Raynery**; נולדה ב-28 במרץ 1980) היא פוליטיקאית בריטית המכהנת כסגנית יושב ראש מפלגת הלייבור וכנציגת מחוז אשטון אנדר ליין בבית הנבחרים הבריטי.

ביוגרפיה
--------

ריינר (במקור בואן) נולדה וגדלה בסטוקפורט שבמנצ'סטר רבתי. בגיל 16 נכנסה להריון ועזבה את לימודי התיכון. היא עבדה בתחום הטיפול ובמקביל הייתה פעילה בהתאחדות העובדים בה התקדמה עד לתפקיד יושבת ראש אזור צפון-מערב אנגליה.

לאחר פרישתו של דייוויד הייס שכיהן כחבר הפרלמנט מטעם מחוז אשטון אנדר ליין, נבחרה ריינר מטעם מפלגת הלייבור להתמודד על המושב שהתפנה. בבחירות הכלליות שנערכו ב-2015 זכתה ברוב גדול. היא כיהנה כמצליפת הסיעה, ביולי 2016 מונתה על ידי מנהיג המפלגה ג'רמי קורבין לשרת החינוך בממשלת הצללים שלו. היא נבחרה שוב לפרלמנט ב-2017 וב-2019.

באפריל 2020 נבחרה לסגנית מנהיג הלייבור ומונתה על ידי קיר סטארמר לסגן ראש ממשלת הצללים בהנהגתו. היא מונתה ב-2021 לשרת הצללים של צ'נסלור של דוכסות לנקסטר ולשרת העבודה והפנסיה בממשלת הצללים. בספטמבר 2023 מונתה לשרת השיכון והפיתוח בממשלת הצללים של סטארמר.

בפברואר 2021 מונתה לחברה במועצה המלכותית.

ריינר הייתה נשואה למארק ולזוג נולדו שלושה ילדים, בנם השני נפטר שבועות לאחר לידתו. הזוג נפרד ב-2020.

קישורים חיצוניים
----------------

* 

* אתר האינטרנט הרשמי של אנג'לה ריינר (באנגלית)

ויקישיתוף מדיה וקבצים בנושא **אנג'לה ריינר** בוויקישיתוף
* אנג'לה ריינר, ברשת החברתית פייסבוק
* אנג'לה ריינר, ברשת החברתית אקס (טוויטר)
* אנג'לה ריינר, ברשת החברתית אינסטגרם
* אנג'לה ריינר באתר הפרלמנט הבריטי

הערות שוליים
------------

1. 1 2  A working life: the union official הגרדיאן, 17 בפברואר 2012

|  |  |
| --- | --- |
| בקרת זהויות עריכת הנתון בוויקינתונים | 
* UKPARL: F0G8dCz1

 |
**פרנסיס הנרי ניוברי** (באנגלית: **Francis Henry Newbery**‏; 15 במאי 1855 – 18 בדצמבר 1946) היה צייר ואיש חינוך לאמנות, הידוע בעיקר כמנהל בית הספר לאמנות של גלאזגו בין השנים 1885 ל-1917. בהנהגתו פיתח בית הספר מוניטין בינלאומי והיה קשור עם פריחתה של סגנון גלאזגו ויצירתו של צ'ארלס רני מקינטוש וחוגו. ניוברי עזר להזמין את מקינטוש כאדריכל של בניין בית הספר לאמנות המפורסם והיה מעורב באופן פעיל בעיצובו.

ביוגרפיה
--------

פרנסיס ניוברי, שנולד בדבון לסנדלר ולאשתו, למד בבית הספר בברידפורט, דורסט, שם הוסמך כמורה, ולאחר מכן כמאסטר לאמנות. בזמן שעבד ולמד בלונדון הוא זכה במלגה ב-1881.

בבית הספר לאמנות בגלאזגו הוא היה מנהל נמרץ וחדשני. הוא נתן משרות הוראה לאמנים צעירים במקום להסתמך על מאסטרים מוסמכים לאמנות. הוא הקים מועדון אמנות המאפשר לסטודנטים לצאת מהקורס הלאומי לאמנות, והעסיק כמה מורות, בניגוד לרוב בתי הספר לאמנות בבריטניה באותה תקופה.

ניוברי הקים סדנאות יצירה והציג שיעורי רקמה שבהם לאשתו, ג'סי ניוברי, היה חלק חשוב. בסך הכל, הוא רצה שלתלמידים תהיה הכשרה חזקה בטכניקות מסורתיות, תוך פיתוח הכישרון האישי הייחודי שלהם. הציור שלו עצמו היה קשור לגלאזגו והוא היה מקורב לג'יימס גאת'רי וג'ון לאברי.

בהנחייתו של פרנסיס ניוברי, יוקרתו של בית הספר גדלה, הן בינלאומית והן בסקוטלנד. המוניטין שלו כמנהל מצליח הועצם על ידי הפרופיל הגבוה של אמני גלאזגו שונים בשנות ה-90 ותחילת המאה ה-20, שאת התפתחותם הוא טיפח.

לאחר פרישתו חזר לדורסט והתגורר עם אשתו בטירת קורפה.

הוא המשיך לצייר עד 1932 ונפטר ב-18 בדצמבר 1946.

גלריה
-----

* הרוקמתהרוקמת
* הלן לבאריהלן לבארי

קישורים חיצוניים
----------------

ויקישיתוף מדיה וקבצים בנושא **פרנסיס הנרי ניוברי** בוויקישיתוף

הערות שוליים
------------

1. ↑  George Rawson, Newbery, Francis Henry, in the Oxford Dictionary of National Biography

|  |  |
| --- | --- |
| בקרת זהויות עריכת הנתון בוויקינתונים | 
* GND: 1033933384
* ISNI: 0000 0001 1963 3607
* LCCN: nr2003032001
* NTA: 133235165
* RKD: 59264
* SNAC: w6b71pnh
* ULAN: 500126026
* VIAF: 9791117
* WorldCat: lccn-nr2003032001

 |
**פרסיוול לוול** (אנגלית: **Percival Lowell**‏; 13 במרץ 1855 - 13 בנובמבר 1916) היה אסטרונום אמריקאי חובב שטען שקיימות תעלות על המאדים. מייסד מצפה הכוכבים לוול שבפלאגסטאף, אריזונה.

אחיו הגדול אבט היה נשיא אוניברסיטת הרווארד, ואחותו איימי הייתה משוררת ומבקרת ספרות אימג'יסטית.

חייו
----

לוול סיים את לימודיו בהארוורד בשנת 1876 ונסע רבות למזרח הרחוק בטרם החליט ללמוד מתמטיקה ולחקור את מאדים כמקצועו בחיים. התעניין במיוחד בטענה של ג'ובאני סקיאפארלי (מנהל מצפה הכוכבים במילנו) כי יש תעלות במאדים.

לוול מביט בטלסקופ במצפה הכוכבים לוול, 1914
בשנת 1894 עבר לפלאגסטאף, אריזונה. בשל הגובה הרב שם והשמים נטולי העננים היה זה מקום מצוין לתצפיות אסטרונומיות ומחקרים בתחום הצילום האסטרונומי. במשך 15 השנים שלאחר מכן חקר את המאדים וכתב שלושה ספרים בנושא בהם טען בין היתר כי בעבר היו חיים אינטליגנטיים על המאדים והם שיצרו את התעלות על פניו.

תרומתו הגדולה ביותר לחקר החלל התרחשה בשמונה שנות חייו האחרונות, שבהן חיפש אחר "כוכב הלכת X" שהיה אמור להיות אחרי נפטון. אמנם לוול נפטר לפני שהצליח למצוא את הכוכב, אך החיפוש נמשך אחרי מותו, עד שבשנת 1930 גילה קלייד טומבו את הכוכב וכינה אותו "פלוטו". הסמל של פלוטו מעוצב, לכבוד לוול, בצורת האותיות PL (ראשי התיבות של שמו).

למרות שהחיפוש אחר פלוטו החל בשל חישובים שהראו שכוכבים במערכת השמש מושפעים מכוח הכבידה של כוכב נוסף שאינו ידוע, לאמיתו של דבר החישובים היו מוטעים, ופלוטו קטן מכדי להשפיע על תנועת הכוכבים באופן מורגש.

קישורים חיצוניים
----------------

ויקישיתוף מדיה וקבצים בנושא **פרסיוול לוול** בוויקישיתוף
* פרסיוול לוול, באתר "Find a Grave" (באנגלית)
* פרסיוול לוול, באתר אנציקלופדיה בריטניקה (באנגלית)
* כתבי פרסיוול לוול בפרויקט גוטנברג (באנגלית)

הערות שוליים
------------

1. 1 2  "Chosön, the Land of the Morning Calm; a Sketch of Korea". *World Digital Library*. 1888. נבדק ב-2013-06-12.
2. ↑  אנשי עטלף על הירח, כוכב הלכת וולקן ותעלות על מאדים - חמש מהתאוריות המצחיקות של המדע אתר עיתון הסמית'סוניאן, מאת אריק וושהאם, דצמבר 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274035305171
* BIBSYS: 3037446
* BnF: cb12935439z (data)
* CiNii: DA02400644
* DSI: 5993
* GND: 11725133X
* ISNI: 0000 0001 1026 7575
* LCCN: n86865348
* LNB: 000129956
* NDL: 00448108
* NKC: xx0256538
* NLA: 36252955
* NLK: KAC201757138
* NLP: a0000002438851
* NSK: 000403996
* NTA: 070684987
* PIC: 274752
* RERO: 02-A013693768
* SNAC: w6d221zz
* SUDOC: 066910757
* Trove: 1237207
* VcBA: 495/211344
* VIAF: 51821004
* WorldCat: lccn-n86865348

 |
**קרב קורופדיום** (ביוונית: **Μάχη του Κουροπεδίου**) היה הקרב האחרון בין יורשיו של אלכסנדר הגדול, הדיאדוכים, ונערך בשנת 281 לפנה"ס סמוך לעיר מגנסיה בצפון לידיה בין צבאותיו של ליסימאכוס לאלה של סלאוקוס הראשון. ליסימאכוס שלט בתראקיה ובמוקדון ובחלקה המערבי של אסיה הקטנה מאז קרב איפסוס בשנת 301 לפנה"ס, ואילו הממלכה הסלאוקית שלטה בחלקה המזרחי.

הרקע ליציאה לקרב
----------------

לסלאוקוס הראשון היו שאיפות לשלוט על כל האזורים שנשלטו לפני כן על ידי אלכסנדר הגדול. במוקדון התנהלו מאבקים על הירושה העתידה. ארסינואי השנייה אשתו של ליסימכוס, רצתה שילדיה ירשו את ליסימכוס. היא האשימה את בנו לאגתולקס שהיה יורש העצר בבגידה, והביאה לכך שיוצא להורג על ידי אביו. בעקבות כך ברחה אשתו ליסנדרה מזרחה עם ילדיה לחצרו של סלאוקוס הראשון. אליה הצטרף אחיה תלמי קראונוס. היא ביקשה את עזרתו של סלאוקוס הראשון. סלאוקוס ראה בפנייה זאת הזדמנות להתערב בנעשה בפוליטיקה של תראקיה ומצרים התלמיית ולהשיג הישגים לטובת ממלכתו. הוא הכין משלחת צבאית כנגד ליסימכוס. בו בזמן, פילטרוס, שהיה מופקד על האוצר של ליסימכוס, שמע על הירצחו של אגתוקלס ופחד מהמשך מעשיה של ארסינואי ושלח שליח אל סלאוקוס להצהיר את נאמנותו ולהפקיד בידיו את אוצרו של ליסימכוס. כאשר שמע על כך ליסימכוס הוא חצה עם צבאו לאסיה הקטנה ותקף את צבאו של סלאוקוס.

מעט מאוד ידוע אודות הקרב עצמו, למעט העובדה שסלאוקוס הראשון ניצח בו, ליסימאכוס מצא בו את מותו וממלכתו חרבה.

לאחר הקרב
---------

לאחר הקרב, צירף סלאוקוס הראשון את מוקדון לממלכתו. הוא יצא למסע לכיוון מוקדון ותראקיה כדי לקבל הכרה כמלך מוקדון. הוא חצה את הדרדנלים במטרה להגיע ליעדו, אבל קראונוס שרצה לרשת את ליסימכוס ולהפוך שליט מוקדון רצח אותו. קראונוס מיהר להגיע לעיר ההלניסטית ליסמכיה (Lysimachia) (אנ') עיר חשובה בתראקיה (גליפולי של היום) ושם הצליח להכתיר את עצמו למלך בעזרת הצבא המוקדוני.

ראו גם
------

* מלחמות הדיאדוכים
* אסיה הקטנה בתקופה ההלניסטית
**שני אטיאס** (נולדה ב-21 באוגוסט 1991) היא שחקנית ישראלית.

ביוגרפיה
--------

אטיאס נולדה בחיפה, ליעל, מנהלת משרד עורכי דין, ולמרדכי, יבואן רהיטים. לה שני אחים הגדולים ממנה, מיכאל והשחקנית והדוגמנית מורן אטיאס. למדה בבית הספר היסודי אילנות ובתיכון חוגים. היא השתחררה מצה"ל בטרם עת, עקב דלקת קרום המוח, לאחר שירות של כחצי שנה בקורס מ"כיות.

אטיאס בוגרת בית הספר למשחק של לי סטרסברג בלוס אנג'לס.

קריירה
------

בשנת 2012 השתתפה אטיאס בקליפ "GO LOCO" של אלון דה לוקו.

הופעתה הראשונה בטלוויזיה הייתה בעונה השנייה של סדרת הנעורים "גאליס" שעלתה לשידור בדצמבר 2012, בה גילמה את דמותה של נטלי רואס/קידר – בת למשפחת פשע המגיעה למחנה הקיץ על מנת לנקום במירון (אלירז שדה), אחיו של ליעם (דניאל מורשת). המשיכה גם להשתתף בעונה השלישית.

בשנת 2014 השתתפה בתוכנית המציאות "הצילו! אני לא יודע לבשל" בשידורי קשת של ערוץ 2.

בשנת 2015 לוהקה לשחק בסרטו של שי כנות, "איביזה".

במקביל לקריירת המשחק בישראל, היא שיחקה גם במגוון תפקידים בארצות הברית: בסדרות טלוויזיה ביניהן: "NCIS", "חסרי בושה", "CSI סייבר" ו-"NCIS: ניו אורלינס". אטיאס השתתפה בסרט "Lost Boy" משנת 2015 של רשת "Lifetime" לצד וירג'יניה מדסן.

בשנת 2017 גילמה את אמירה במספר פרקים במותחן הדרמה של רשת ABC "עשרה ימים בוואלי" לצד זוכת האמי קירה סדג׳וויק. בהמשך השנה שיחקה בסרט האימה העצמאי "Devil's Nigth". שיחקה גם בסרט הקצר "צבע אדום"; שעל תפקידה זכתה בפרס "השחקנית הטובה ביותר" בפסטיבל הסרטים בלוס אנג׳לס.

בשנת 2019 שיחקה בתפקיד אורח בעיבוד המחודש לסדרה "מקגיוור" בה גילמה את דמותה של הנסיכה זאהרה מממלכת בחריין. בהמשך השנה התארחה בסדרה "הטובות למשטרת אל איי" לצד ג'סיקה אלבה.

עוד בשנת 2019 אטיאס לוהקה לסרט "נתראה בשמחות" שצולם בלוס אנג'לס לצד מיכאל אלוני, לירז חממי ומייק בורשטיין, הסרט יצא לאור ב-12 באוגוסט 2021.

אטיאס השתתפה בפרסומות בינלאומיות של "סמסונג", רשת התכשיטים הענקית "Kay Jewelers", הבנק הלאומי של מקסיקו – "Banamex", חברת הביטוח וההשקעות "Pacific Life".

חיים אישיים
-----------

באוגוסט 2017 התארסה אטיאס לבן זוגה איש העסקים הישראלי-אמריקאי תום שלום, וב-26 ביוני 2018 התחתנו הזוג בישראל. השניים הורים לבת.

קישורים חיצוניים
----------------

ויקישיתוף מדיה וקבצים בנושא **שני אטיאס** בוויקישיתוף
* שני אטיאס, ברשת החברתית אקס (טוויטר)
* שני אטיאס, ברשת החברתית אינסטגרם
* שני אטיאס, במיזם "אישים" לתיעוד היצירה הישראלית
* שני אטיאס, במסד הנתונים הקולנועיים IMDb (באנגלית)
* שני אטיאס, באתר "אידיבי", מאגר הידע העברי לקולנוע ישראלי ועולמי
* אתר למנויים בלבד תהל בלומנפלד, "אם יש בן אדם שאשמח להפסיד תפקיד בשבילו – זאת מורן", באתר "ידיעות אחרונות", 23 באפריל 2017
* רתם איזק, ‏"כישראלית את רוצה שידברו איתך דוגרי, האמריקאים מצפים את הכל בסוכר", באתר ‏מאקו‏, 17 בינואר 2019
* לא רק "אחות של": האטיאס הבאה של הוליווד, באתר וואלה!‏, 15 בינואר 2021

הערות שוליים
------------

1. ↑  מלי זיידמן, ‏אחות מוסמכת, באתר ‏מאקו‏, 5 באוקטובר 2014
2. ↑  Shani Atias / שני אטיאס
**האסטרונום המלכותי** הוא נושא משרה בחצר של אנגליה והממלכה המאוחדת. התפקיד ניתן לראשונה ב-22 ביוני 1675. בשנת 1834 מונה לראשונה "האסטרונום המלכותי של סקוטלנד".

היסטוריה
--------

בשנת 1675 ייסד צ'ארלס השני, מלך אנגליה את מצפה הכוכבים המלכותי בגרניץ' הסמוכה ללונדון. עם ייסוד מצפה הכוכבים מינה המלך צ'ארלס את ג'ון פלמסטיד לתפקיד האסטרונום המלכותי הראשון, שתפקידו היה: 

> 
> לתקן בשקדנות את לוחות תנועות גרמי השמים, את מיקומם של כוכבי השבת, וזאת על מנת לאפשר את מציאת קווי האורך למען אמנות הניווט.
> 
> 
> 
> — vol.28,at p.293 R Walsh, **The Museum of foreign literature, science and art**, publ. E Litell, 1836, vol. 28 at page 293
> 

מאז ייסוד מצפה הכוכבים המלכותי, ועד שנת 1972 שימש האסטרונום המלכותי כמנהל מצפה הכוכבים, אך גם כנושא משרה של בית המלוכה, וקיבל מבית המלוכה מענק שנתי (סטיפנדיה) של 100 לירות שטרלינג.

לאחר שנת 1972 הפך התפקיד לתואר כבוד בלבד, והופרד מהניהול בפועל של מצפה הכוכבים.

נושאי התואר "האסטרונום המלכותי"
-------------------------------

* 1675–1719 ג'ון פלמסטיד
* 1720–1742 אדמונד האלי
* 1742–1762 ג'יימס ברדלי
* 1762–1764 נתנאל בליס
* 1765–1811 נוויל מסקלין
* 1811–1835 ג'ון פונד
* 1835–1881 סר ג'ורג' בידל איירי
* 1881–1910 סר ויליאם כריסטי
* 1910–1933 סר פרנק ווטסון דייסון
* 1933–1955 סר הרולד ספנסר ג'ונס
* 1956–1971 ריצ'רד ון דרי ריט וולי
* 1972–1982 סר מרטין רייל
* 1982–1990 סר פרנסיס גרהם-סמית'
* 1991–1995 סר ארנולד וולפנדייל
* 1995–היום מרטין ריס, ברון לדלו

קישורים חיצוניים
----------------

* אתר האינטרנט הרשמי של האסטרונום המלכותי

הערות שוליים
------------

1. ↑  forthwith to apply himself with |the most exact care and diligence to the rectifying the tables of the motions of the heavens, and the places of the fixed stars, so as to find out the so-much desired longitude of places for the perfecting the art of navigation.
Katsuobushi kezuriki, עם הכיסוי להב שלו שהוסר ועם מגירת איסוף פתוחה
קזוריקי, בשם מלא Katsuobushi kezuriki (ביפנית: 鰹節削り器; かつおぶしけずりき) הוא כלי מטבח יפני מסורתי, בדומה למקצועה או למנדולינה. הוא משמש לפריסת Katsuobushi (טונה מבושלת, מעושנת ומותססת), בלוקים מיובשים של אטונס שחור קווים (Katsuo).

מאפיינים

המכשיר וההטכניקה משמשים להכנת מרכיב בישול של משיכה ודחיפה (כמו פריסה) של גוש Katsuobushi על פני הלהב במכשיר בתנועה קדימה ואחורה. השבבים המתקבלים נלכדים במגירת עץ בתחתית המכשיר ושולפים אותם על ידי פתיחה וריקון של השבבים הממוינים גס לשני גדלים לשימושים שונים.

השבבים הם מרכיב עיקרי של המטבח היפני. שבבים גדולים ועבים יותר, הנקראים Kezurikatsuo, מבושלים עם קומבו (מין אצה) להכנת דאשי. שבבים קטנים ודקים יותר, הנקראים Hanakatsuo, משמשים כחומר טעם וכתוספת למאכלים יפניים רבים, כמו Okonomiyaki (טפניאקי יפני).

כיום, משקי בית יפניים רבים אינם משתמשים יותר ב-Katsuobushi kezuriki, אלא בוחרים לקנות חבילות של hanakatsuo או kezurikikatsuo בסופרמרקטים שכבר פרוסים/מפוררים.

לקריאה נוספת
------------

* מַנדוֹלִינָה
* אורושיגאנה (Oroshigane), קטגוריית הפומפייה המשמשת בבישול יפני

הערות שוליים
------------


1. ↑  Albala, Ken (2019-11-01). "A Katsuobushi Story: Preserving Fish and Preserving Tradition". *Gastronomica* (באנגלית). **19** (4): 42–48. doi:10.1525/gfc.2019.19.4.42. ISSN 1529-3262.
2. ↑  Hachisu, Nancy Singleton (2012-09-04). *Japanese Farm Food* (באנגלית). Andrews McMeel Publishing. ISBN 978-1-4494-1829-8.
השייח' **כאמל הנו**  (בערבית: **كامل هنو**; 1917 – 1973) היה מזכיר בית הדין השרעי הדרוזי הראשון וממכובדי העדה הדרוזית. עודד השכלה ועשה רבות למען קידומה בעדה הדרוזית. בנו השייח' נעים כאמל הנו מכהן כיום כקאדי בית הדין השרעי.

ביוגרפיה
--------

הנו נולד בכפר הדרוזי ג'וליס שבגליל בשנת 1917, למשפחה דתית ומרכזית בכפרו. אביו נפטר עוד בהיותו ילד, אמו גדלה אותו על ערכי דת ואמונה של העדה הדרוזית.

לפני קום המדינה היה שותף מרכזי יחד עם מנהיגי העדה אז בשמירה על המסורת והמקומות הקדושים של העדה הדרוזית. היה עוזרו של השייח אמין טריף, שהיה אז נשיא בית דין שרעי ומנהיג הרוחני של העדה הדרוזית.

בשנת 1963 הוקם בית דין שרעי הדרוזי, בהכרה של מדינת ישראל בעדה הדרוזית כדת נפרדת מהאסלאם, השייח' סלמאן טריף היה אז בתפקיד קאדי בית הדין השרעי. הוא כיהן בתפקיד מזכיר בית הדין השרעי.

הנו היה ממקורבי השופט הדרוזי פארס חמוד פלאח. היה ממכובדי העדה, ופעל להכניס השכלה לקרב בני העדה שלו.

הנו היה מועמד לתפקיד קאדי בית דין שרעי דרוזי, אך בגלל פטירתו בגיל צעיר התמנה בנו, שייח' נעים כאמל הנו, למזכיר בית דין שרעי ולאחר מכן לתפקיד קאדי בית דין השרעי הדרוזי.

שייח' כאמל יוסף הנו נפטר ב-22 בספטמבר 1973. יום אחרי מותו נערך טקס קבורה מיוחד בהשתתפות המונים מבני העדה הדרוזית ובני עדות אחרות, שהוקירו לו כבוד והערכה.
**גבריאל ורון פונסקה דה סוזה** (בפורטוגזית: **Gabriel Veron Fonseca de Souza**; נולד ב-3 בספטמבר 2002 באסו שבברזיל) הוא כדורגלן ברזילאי המשחק בעמדת קשר הכנף בקבוצת פורטו מליגת העל הפורטוגלית.

קריירת מועדונים
---------------

ורון גדל במחלקת הנוער של פלמיירס. ב-28 בנובמבר 2019 ערך את הופעת הבכורה שלו במועדון, בהפסד 1-0 לפלומיננסה במסגרת המחזור ה-35 בליגת העל הברזילאית לעונת 2019. ב-5 בדצמבר הבקיע את שערי הבכורה שלו במועדון, צמד שערים בניצחון 5-1 על גויאס במסגרת המחזור ה-37 באותה עונה. בסך הכל ערך ורון 49 הופעות ליגה במדי המועדון, בהן הבקיע שמונה שערים.

ב-22 ביולי 2022 חתם ורון בפורטו מליגת העל הפורטוגלית.

תארים
-----

**פורטו**

* הסופר קאפ הפורטוגלי: 2022
* הגביע הפורטוגלי: 2022/2023

קישורים חיצוניים
----------------

ויקישיתוף מדיה וקבצים בנושא **גבריאל ורון** בוויקישיתוף
* גבריאל ורון, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גבריאל ורון"**.
הפסוק, מתוך סידור מאוייר מהעיר פירט, 1738הפסוק, מתוך סידור מאוייר מהעיר פירט, 1738
**המלאך הגואל** הוא פסוק בפרשת ויחי, חלק מפסוקי ברכת יעקב לבני יוסף, אפרים ומנשה. במפרשים ישנם כמה פרשניות לפסוק זה, כמו כן נתלו בפסוק סגולות שונות.

נהוג לאמר פסוק זה בהזדמניות שונות, בקריאת שמע שעל המיטה ובעת עליית כל הנערים ועוד.

הברכה
-----

> 
> וַיִּשְׁלַח יִשְׂרָאֵל אֶת-יְמִינוֹ וַיָּשֶׁת עַל-רֹאשׁ אֶפְרַיִם, וְהוּא הַצָּעִיר, וְאֶת-שְׂמֹאלוֹ, עַל-רֹאשׁ מְנַשֶּׁה: שִׂכֵּל, אֶת-יָדָיו, כִּי מְנַשֶּׁה
> 
> — בראשית מ"ח
> 

ציור מעשה ידי יאן ויקטורס
כאמור פסוק זה עומד בבסיסה של הברכה שבירך יעקב את בני יוסף קודם מותו.

**המלאך הגואל אותי** - לדעת רש"י יעקב מברכם, שיזכו שהמלאך שהיה רגיל לבוא לעזרתו

**מכל רע** - בעת צרה,

**יברך את הנערים** - הוא זה שאף יעזרם ויברך אותם, את אפרים ומנשה

**ויקרא בהם שמי ושם אבותי, אברהם ויצחק** - שברכת אביהם תחול עליהם

**וידגו לרוב בקרב הארץ** - ירבו ויפרו כדגים הללו שפרים ורבים ואין עין הרע שולטת בהם. יש שכתבו טעם אחר והוא כי הדגים משריצים הרבה בפעם אחת.

היגדים
------

פסוק זה נהוג לאומרו בזמנים שונים:

* קריאת שמע שעל המיטה - הוא מופיע כחלק מהנוסח שתיקנו לאמר קודם השינה, הנוסח מופיע כבר בראשונים, בספר הרוקח ובתשב"ץ.
* כל הנערים - בשמחת תורה, כחלק מעליית כל הנערים נהוג לאמור את הפסוק יחד עם הנערים לאחר קריאת התורה.
* ברכת הבנים - רבים נוהגים לברך את בניהם בליל שבת, בברכה המתחילה במילים "ישימך אלוהים כאפרים וכמנשה" הכתובות בסמוך לפסוק המלאך הגואל.

בחז"ל
-----

בתלמוד בבלי אמרו בשם רבי יוחנן שפרנסתו של אדם קשה יותר מהגאולה:

> 
> ואמר רבי יוחנן קשין מזונותיו של אדם יותר מן הגאולה דאילו בגאולה כתיב המלאך הגואל אותי מכל רע מלאך בעלמא ואילו במזונות כתיב האלהים הרועה אתי
> 
> 
> 
> — תלמוד בבלי, מסכת פסחים, דף קי"ח, עמוד א'
>

סגולות
------

פרק זה לוקה בחסר. אנא תרמו לוויקיפדיה והשלימו אותו. 
כאמור, סגולות רבות יוחסו לאמירת פסוק זה.

בתרבות
------

פרק זה לוקה בחסר. אנא תרמו לוויקיפדיה והשלימו אותו. 
מילות הפסוק 'המלאך הגואל', זכו ללחנים רבים, חלקם הפכו לנכסי צאן ברזל.

קישורים חיצוניים
----------------

* הפסוק עם פרשנות הראשונים, בדרך שאלה ותשובה, באתר תורה ופירושים
* דרכי הוראה לרבנים, פרשת ויחי: המלאך הגואל אותי, באתר הידברות, ‏2017
* מידע על המלאך הגואל בקטלוג הספרייה הלאומית

הערות שוליים
------------

1. ↑  תנ"ך - מקראות גדולות הכתר - בראשית פרק מח עם פירוש ר' יוסף בכור שור, באתר www.mgketer.org
2. ↑  פירוש שד"ל.
3. ↑  ספר הרוקח סימן שמ"ה.
4. ↑  תשב"ץ קטן סימן ר"ס.

| קריאת שמע |
| --- |
| פרשיות קריאת שמע | שמע ישראל • שמע ישראל (פרשיה) • והיה אם שמוע • פרשת ציצית |
| ברכות קריאת שמע | ברכות קריאת שמע • ברכת יוצר • ברכת מעריב • ברכת אהבה • ברכת הגאולה • ברכת השכיבנו |
| זמני קריאת שמע | תפילת שחרית • תפילת ערבית • תחילת זמן קריאת שמע • סוף זמן קריאת שמע • קריאת שמע על המיטה |
| שונות | אל מלך נאמן • ברוך שם כבוד מלכותו לעולם ועד • ברכת ברוך ה' לעולם • המלאך הגואל • תפילת ותיקין • משיכיר • שעות זמניות |
**נסוס** (באנגלית: "Nessus") היא תוכנה מסחרית (קוד סגור), חוצה פלטפורמות, המשמשת לסריקה ואיתור פגיעויות ברשתות מחשבים.

התוכנה פותחה על ידי חברת Tenable Network Security ושוחררה בתאריך 9 באפריל 2009 (גרסה Nessus 4.0). כיום נחשבת Nessus לתוכנת סריקת פגיעויות פופולרית ואיכותית המוכרת למשתמשים מכל העולם.

לתוכנה 3 גרסאות: גרסה לשימוש אישי ולא מסחרי הניתנת להורדה בחינם (Nessus Home) ועוד 2 גרסאות משודרגות (Nessus Professional, Nessus Manager) אותן יש לרכוש בנפרד לאחר תקופת ניסיון. בנוסף לכל אחת מהגרסאות מסד נתונים רחב המכיל פגיעויות רשת שונות המתעדכנים מעת לעת.

הגרסה העדכנית ביותר הניתנת להורדה, היא גרסה 6.10.5, שוחררה בתאריך 11 באפריל 2017.

היסטוריה
--------

פרויקט Nessus פותח על ידי רנה דראזו (Renaud Deraison) בשנת 1998, כדי לספק סורק אבטחה מרוחק בקוד פתוח (ללא תשלום). בתאריך 5 באוקטובר 2005, חברת Tenable Network Security אותה ייסד רנה דראזו (Renaud Deraison) החלה ליישם אידאולוגית קוד סגור והפכה את רישיון התוכנה לקנייני וגרסאות הקוד הפתוח הוסרו מהאתר הרשמי.

למרות מדיניות הקוד הסגור, גרסת Nessus 3 נשארה ללא תשלום, אך שירותי סריקה ובדיקות של תקנים מסוימים (PCI, CIS, FDCC) כמו גם תמיכה טכנית ובדיקת פגיעויות מקיפה היו כרוכות בתשלום של כ-100 דולר בחודש.

בחודש יולי 2008, שלחה חברת Tenable עדכון למשתמשים ברישיון הביתי המאפשר גישה מלאה לעמוד התוספים.

סורק הפגיעויות OpenVAS (החל תחת השם GNessUs) מבוסס Nessus 2 והפך למערכת הקוד הפתוח של סורק הפגיעויות Nessus לאחר שזו הפכה לקוד סגור בשנת 2005.

ראו גם
------

* רחרחן
* בדיקת חדירות
* Parrot Security
* OpenVAS

קישורים חיצוניים
----------------

ויקישיתוף מדיה וקבצים בנושא **Nessus** בוויקישיתוף
* 

* אתר האינטרנט הרשמי של Nessus (באנגלית)
* האתר רשמי של חברת Tenable. (באנגלית)
* סורק הפגיעויות נסוס, פאביו ליאור רחמים **(בעברית)**
* הורדת התוכנה באתר Tenable. **(באנגלית)**
**גילברט קומסון** (באנגלית: **Gilbert Koomson**; נולד ב-9 בספטמבר 1994 באקרה שבגאנה) הוא כדורגלן גאנאי המשחק בעמדת קשר כנף בקבוצת הפועל פתח תקווה מליגת העל הישראלית ובנבחרת גאנה.

קריירת מועדונים
---------------

קומסון גדל במחלקות הנוער של אייאקס גאנה וטרו ססנה. הוא ערך 46 הופעות ליגה במדי טרו ססנה במסגרת ליגת העל התאילנדית, בהן הבקיע שבעה שערים, והושאל ממנה לסאמוט סונגרקאם, גם היא מליג העל התאילנדית, במדיה הבקיע ששה שערים ב-12 הופעות ליגה. בהמשך הושאל לסונגדאל מליגת העל הנורווגית, ולאחר תקופת ההשאלה חתם על חוזה קבוע במועדון. בסך הכל ערך 63 הופעות ליגה במדי סונגדאל, בהן הבקיע עשרה שערים. בין השנים 2018–2020 שיחק בקבוצת בראן מליגת העל הנורווגית.

ב-28 בספטמבר 2020 חתם קומסון בקסימפאשה מליגת העל הטורקית. ב-18 באוקטובר ערך את הופעת הבכורה שלו במועדון, בתיקו 1-1 נגד פתיח קארגומרוק במסגרת המחזור החמישי בליגה לעונת 2020/2021. בסך הכל ערך 22 הופעות ליגה במדי המועדון.

ב-31 באוגוסט 2021 חתם קומסון בבודה/גלימט מליגת העל הנורווגית. הוא זכה עם המועדון באליפות נורווגיה בעונת 2021, ובסך הכל ערך 20 הופעות ליגה במדי המועדון, בהן הבקיע שער אחד. במחצית השנייה של עונת 2022 הושאל לאולסון מליגת העל הנורווגית, במדיה ערך עשר הופעות ליגה והבקיע שער אחד.

ב-10 במרץ 2023 חתם קומסון בסנדפיורד מליגת העל הנורווגית. הוא ערך 25 הופעות ליגה במדי המועדון, בהן הבקיע שער אחד.

ב-6 בפברואר 2024 חתם בהפועל פתח תקווה מליגת העל הישראלית.

קריירה בינלאומית
----------------

ב-11 באוקטובר 2016 ערך קומסון את הופעת הבכורה שלו בנבחרת גאנה, בתיקו 1-1 נגד נבחרת דרום אפריקה במשחק ידידות.

תארים
-----

בודה/גלימט
* אליפות נורווגיה (1): 2021

קישורים חיצוניים
----------------

ויקישיתוף מדיה וקבצים בנושא **גילברט קומסון** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  ברוך הבא גילברט! בחשבון הטוויטר הרשמי של הפועל פתח תקווה, 6 בפברואר 2024 (בעברית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גילברט קומסון"**.
**פרופראנולול** (**Propranolol**) היא תרופה חוסמת בטא. התרופה משווקת בישראל תחת השמות **דרלין** ו**פרולול**, והיא מופיעה ברשימת התרופות החיוניות של ארגון הבריאות העולמי.

שימושים רפואיים
---------------

בתחום הקרדיו-וסקולרי, פרופראנולול משמשת לטיפול במספר רב של מצבים, ביניהם יתר לחץ דם, תעוקת חזה, אוטם בשריר הלב, הפרעות קצב וטכיקרדיה. לעיתים התרופה משמשת גם כתרופה פסיכיאטרית ומשמשת לטיפול בהפרעת דחק פוסט-טראומטית, פוביות והפרעות חרדה. פרופראנולול משמשת במקרים נדירים יותר גם כתרופה לטיפול בהיפרתירואידיזם, ברעד בלתי-רצוני וכמו כן גם כטיפול מונע במיגרנות. במקרים נוספים ניתן כטיפול להמנגיומה סאבגלוטית בילודים. בדרך-כלל התרופה ניתנת במתן אוראלי, אך במקרים מסוימים היא ניתנת ישירות לוריד או רקטאלית. התרופה מתחילה להשפיע כשלושים דקות לאחר המתן, ומגיעה לשיא השפעתה כעבור 90-60 דקות מרגע נטילתה.

### תופעות לוואי

תופעות הלוואי של התרופה כוללות בין השאר בחילות, ברדיקרדיה, תחושת נימול, נדודי שינה, סיוטים, סחרחורות, שלשולים והקאות.

התוויות נגד
-----------

ככלל, אין להשתמש בפרופראנולול במצבים הבאים:

* אסתמה או COPD
* ברדיקרדיה
* תסמונת הסינוס החולה
* חסם הולכה עלייתי-חדרי מדרגה שנייה או שלישית
* הלם
* לחץ דם נמוך במיוחד
* צריכת קוקאין

קישורים חיצוניים
----------------

ויקישיתוף מדיה וקבצים בנושא **פרופראנולול** בוויקישיתוף

הערות שוליים
------------

1. 1 2 3  פרופראנולול באתר infomed
2. ↑  רשימת התרופות החיוניות של ארגון הבריאות העולמי משנת 2017
3. ↑  פרופראנולול באתר Drugs.com

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00576203

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
לוגו סדרת הטלפונים
**מיקרוסופט לומיה** (באנגלית: **Microsoft Lumia**) היא סדרת טלפונים חכמים מבית מיקרוסופט (לשעבר - נוקיה), אשר נתמכי מערכת ההפעלה Windows Phone. הסדרה הושקה באוקטובר 2011.

בספטמבר שנת 2013 נרכש המותג מנוקיה על ידי חברת מיקרוסופט, ושם המותג שונה מ-Nokia Lumia ל-Microsoft Lumia.

היסטוריה
--------

### המותג בבעלות נוקיה

נוקיה השיקה את הטלפון הראשון בסדרת נוקיה לומיה באוקטובר 2011. הטלפונים הראשונים שהושקו היו Lumia 710 ו-Lumia 800. המכשירים זכו לחוות דעת שונות, שכן הם נחשבו למכשירים איכותיים מבחינת חומרה, אולם מערכת ההפעלה שלהם נחשבה לבעייתית. מערכת ההפעלה גרסת Windows Phone 7.5 הייתה בזמנה מערכת חדשה בעולם הסלולר, והיא הייתה שונה ממערכת ה-iOS ומערכת אנדרואיד שהציבור היה רגיל אליהן ומעט קשה להסתגלות, לפי דיווחי המשתמשים. חיסרון משמעותי, אשר אפיין את מערכת ה-Windows Phone באותה תקופה, היה מחסור ביישומונים (באפליקציות), מאחר שרוב היישומונים באותה תקופה נתמכו רק במערכות ההפעלה של iOS ושל אנדרואיד (מאז חל שינוי, וכיום מרבית האפליקציות נתמכות גם למערכת ההפעלה של הלומיה).

### המותג בבעלות מיקרוסופט

בספטמבר 2013 נקנה המותג על ידי מיקרוסופט. מיקרוסופט המשיכה מאז להוציא עוד ועוד מכשירי לומיה והיו אחראיים למרבית הצמיחה של המותג בעולם. מיקרוסופט, אשר פיתחה את מערכת ה-Windows למחשבים (אותה מערכת עליה מתבססים הטלפונים מסדרת לומיה), המשיכה בפיתוחי התוכנה למכשירי הלומיה במקביל למחשב ומערכת ה-Windows Phone מפותחת במקביל למערכת ה-Windows של המחשב.

מפרט כללי
---------

מכשירי הלומיה ממשיכים להתעדכן ולהשתפר כל הזמן, והמפרט הכללי קיים בכל המכשירים אשר יצאו לשוק נכון לאפריל 2016.

רוב המכשירים הם מכשירי דור שלישי בעלי מסך רגיש מסוג IPS. רזולוציית הטלפון בסדרה נעה בין 480X840 ל-1080X1920, תלוי בסוג הטלפון. רמת איכות המצלמה נעה בין 5 ל-41 פיקסלים. מערכת ההפעלה של המכשירים היא מערכת ה-Windows Phone. במרבית הטלפונים חסרות תכונות (פיצ'רים), כגון הגנה מאבק וממים, חיישן IR ורדיו FM.

קישורים חיצוניים
----------------

ויקישיתוף מדיה וקבצים בנושא **מיקרוסופט לומיה** בוויקישיתוף
* מיקרוסופט לומיה, ברשת החברתית פייסבוק
* מיקרוסופט לומיה, ברשת החברתית אקס (טוויטר)
* כהן א' (2014). מיקרוסופט חושפת את המיתוג החדש למכשירי הלומיה
* מקמל א' (2014) מותג נוקיה יוחלף לטובת נוקיה לומיה.
* צחי הופמן, ‏גרסה חדשה לווינדוס פון 8 - תמיכה במסכי 5 אינץ', באתר גלובס, 14 באוקטובר 2013
**סכין לחם** הוא סכין המיועד לחיתוך לחם, אחד משלל סכינים המשמשים במטבח. הלהב של סכין הלחם מאפשר לחתוך לחם רך מבלי לפורר אותו.

אורך הלהב הממוצע של סכין לחם נע בין 25–30 ס"מ. אך סכינים שמיוצרים בסטים של סכיני מטבח יכולים להיות אף קצרים יותר ואורך להבם נע בין 15–20 ס"מ.

חלק מסכיני לחם מיוצרים משוננים בדומה לסכין עגבניות.

היסטוריה
--------

סכין הלחם הראשון הוצג בתערוכה העולמית של שיקגו (1893) על ידי חברת "פרידריך דיק" שמקורה מגרמניה. עיצוב הסכין נרשם כפטנט בארצות הברית על ידי ג'וזף א' ברנס. לסכין היו חריצים ומשושים, היוצרים קצוות חיתוך קטנות ובודדות הניצבות על הלהב, ולכן הסכין הצליח לחתוך את הלחם ללא כל ריסוק.

קישורים חיצוניים
----------------

ויקישיתוף מדיה וקבצים בנושא **סכין לחם** בוויקישיתוף

| סכו"ם |
| --- |
| 

|  |
| --- |
|  סכין •  כף •  מזלג •  כפית •  כף-מזלג •  ספלייד |

 |

הערות שוליים
------------

1. ↑  Европейские кухонные ножи: виды и назначение. www.cookingknife.ru
2. ↑  סכיני קונדיטור, סכיני לחם - סכינים למבינים, באתר www.knife.co.il
3. ↑  CoockingKnife, www.cookingknife.ru
**וולטר וייט** (באנגלית: **Walter White**), הידוע גם בשם הבדוי שלו **הייזנברג** (באנגלית: **Heisenberg**), הוא אנטי-גיבור בדיוני והפרוטגוניסט בסדרה "שובר שורות". הוא גולם על ידי בריאן קראנסטון. על גילומו של וולטר וייט זכה קראנסטון בארבעה פרסי אמי ובפרס גלובוס הזהב לשחקן הטוב ביותר בסדרת דרמה.

ביוגרפיה בדיונית
----------------

אביו של וולטר מת ממחלת הנטינגטון כאשר היה בן שש. הוא למד כימיה במכון הטכנולוגי של קליפורניה ולאחר לימודי התואר השלישי עבד כחוקר במעבדה הלאומית של לוס אלמוס. שם הוא ערך מחקר על רדיוגרפיה פרוטונים, שעזר לצוות לזכות בפרס נובל בכימיה ב-1985. לאחר מכן הקים וולט את החברה Gray Matter Technologies עם אליוט שוורץ, חברו הקרוב ביותר. בערך בזמן הזה, וולט יצא עם עוזרת המעבדה שלו, גרטשן שוורץ (שמה לאחר נישואיה עם אליוט, שם הנעורים שלה לא ידוע). וולטר עזב גם את גרטשן וגם את החברה, ומכר את חלקו בחברה תמורת 5,000 דולר (חלק שמספר שנים לאחר מכן הוערך במיליארדי דולרים). גרטשן ואליוט נישאו מאוחר יותר והרוויחו הון, חלק ניכר מהמחקר של וולטר. למרות שהם נשארים ידידותיים, וולטר זועם בסתר על גרטשן ואליוט על שהרוויחו מעבודתו. בעונה הראשונה בסדרה, גילה וולטר, ביום הולדתו ה-50, את הפשיעה וכמות הסחר בסמים הנרחבות בעיר אלבקרקי בה הוא גר בעזרת גיסו, עובד במנהל לאכיפת הסמים בשם האנק שריידר. בעקבות כך, החל לנצל את מומחיותו בכימיה ולחבור לתלמידו לשעבר, ג'סי פינקמן, על מנת ליצור סם מתאמפטמין.

מורשת
-----

### אתר

בשנת 2009, יצרה רשת AMC את האתר SaveWalterWhite.com אשר מבוסס על האתר שהכין בנו של וולטר בסדרה על מנת לגייס למענו תרומות לטיפולים רפואיים לאחר שגילה כי הוא סובל מסרטן הריאה.

### הלוויה

באוקטובר 2013, מעריצי הסדרה, ערכו הלוויה בתשלום לדמותו של וולטר וייט לאחר תום הסדרה שבו מת בעיר אלבקרקי, העיר בה וולטר וייט גר. להלוויה הכינו המעריצים העתקים מדויקים למוצרים שבסדרה, כגון עגלה מלאה במתאמפטמין כחול. האירוע השיג מעל 30,000 דולר שנתרמו לארגון צדקה מקומי בשם Albuquerque Healthcare for theless home.

### פיצה על הגג

בשנת 2015, ביקש יוצר הסדרה, וינס גיליגאן, ממעריצי הסדרה, להפסיק לזרוק פיצה על הגג של ביתו של וולטר מהסדרה; במטרה לשחזר את הסצנה המוכרת מהסדרה בה סקיילר לא נותנת לוולטר להיכנס לבית, זאת לאחר שבעל הבית בעצמו התלונן לגיליגאן.

קישורים חיצוניים
----------------

ויקישיתוף מדיה וקבצים בנושא **וולטר וייט** בוויקישיתוף

הערות שוליים
------------

1. ↑  Save Walter White, www.savewalterwhite.com
2. ↑  Walter White Laid to Rest in 'Breaking Bad' Charity Funeral | Movies News | Rolling Stone, web.archive.org, ‏2014-03-27
3. ↑  By Breeanna Hare CNN, 'Breaking Bad': Walter White laid to rest with mock funeral, CNN
4. ↑  The Controversial Evolution of Breaking Bad's Iconic Pizza Scene, Time (באנגלית)

| שובר שורות |
| --- |
| סדרות טלוויזיה | שובר שורות (2008-2013) • סמוך על סול (2015-2022) |  |
| סרטי קולנוע | אל קמינו: שובר שורות - הסרט |
| דמויות | וולטר וייט • סקיילר • ג'סי פינקמן • האנק שריידר • מארי • פלין • סול גודמן • גאס פרינג • מייק ארמנטראוט • לידיה רודארט-קווייל • טוד אלקוויסט • קים וקסלר • הווארד המלין • נאצ׳ו וארגה • צ'אק מקגיל • לאלו סלמנקה • מרקו פסטרנק |
| ראו גם | וינס גיליגאן • אוזימנדיאס |
**רשות ניקוז ירקון** היא רשות ניקוז ותאגיד סטטוטורי, אשר אחראית על ניקוז וטיפוח הנחלים בגוש דן, ובראשם נחל איילון והירקון. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת שדות דן, דוד יפרח. שטח רשות ניקוז ונחלים ירקון הוא 804,000 דונם, המאכלסים 1.7 מיליון תושבים (הרשות עם מספר התושבים הגבוה בארץ). משרדי החברה ממוקמים בפתח תקווה. בשנת 2020 תקציב הארגון היה 3.8 מיליון ש"ח.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), חוק המים (1959), אכרזת הניקוז (1996) וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:

* הניקוז בפארק אריאל שרון
* עזרה בניקוז אזורי מסילות רכבת ישראל

רשויות מקומיות בשטח הרשות
-------------------------

* **ערים**: תל אביב-יפו, כפר סבא, אלעד
* **מועצות מקומיות**: אזור, ג'לג'וליה, שוהם
* **מועצות אזוריות**: שדות דן, גזר, דרום השרון, מטה יהודה

קישורים חיצוניים
----------------

* 

* אתר האינטרנט הרשמי של רשות ניקוז ירקון
* 

* רשות ניקוז ירקון, ברשת החברתית פייסבוק

הערות שוליים
------------

1. ↑  רשויות הניקוז, באתר רשות ניקוז שקמה בשור
2. ↑  מפתח התקציב - רשות ניקוז ירקון (רשות ניקוז), באתר מפתח התקציב
3. ↑
4. ↑
5. ↑
6. ↑

| רשויות ניקוז בישראל |
| --- |
| 

|  |
| --- |
| ירדן דרומי • שקמה בשור • ערבה • שורק לכיש • ים המלח • כרמל • גליל מערבי • כנרת • שרון • קישון • ירקון |

 |